section_heading: Hrvati u provinciji Santa Fe i ostatku Argentine do Drugog svjetskog rata
paragraph_text: Izvan Buenos Airesa i pokrajine Santa Fe nalazimo malo Hrvata. Oni su naselili najslabije naseljena područja: guberniju Chaco i gubernije na jugu zemlje. Čini se da je i te Hrvate zahvatilo nacionalno buđenje makar su od Buenos Airesa bili udaljeni više od 1200 kilometara. Tako je ovdje osnovana sedamnaesta grana "Hrvatskog saveza" s imenom "Ban Jelačić".